**STYRETS BERETNING FOR 2023**

Styret har bestått av:

|  |  |
| --- | --- |
| Leder | Gorm Norstad |
| Kasserer | Per Rømoen |
| Sekretær | Roar Johansen |
| Styremedlem | Lars Helgesen |
| Leder turneringsutvalget/turneringsleder | Jan P. Johannesen |
| Leder kjøkkenet/kioskansvarlig | Jan Talberg |
| Varamedlem | Tom Gjøs |

Etter denne mye omtalte pandemien har verden endret seg, kanskje også litt vår tenkemåte og hva vi ser og tror kommer. Det er mer digital samhandling, mener vi som fortsatt stikker innom jobben for å stemple inn. Biler skal snart gå av seg selv på grønn strøm som det ikke er nok av, skolegangen og oppgavene der løses med sånn AI greier, og mange mistenker deler av tankeidretten å være infisert av juksesystemer og tvilsomme sjakktrekk. Mens vi klubbspillere i bridge faktisk mener at påskens store debatt om eggemangel er sterkt overdrevet. Det er bare å komme å sanke egg på Musikkhuset en vanlig torsdag, der er det snes på snes ved hvert eneste bord. I hvertfall de jeg sitter på.

Poenget var vel å få fram at vi tror på klubbkvelder i Sarpsborg Bridgeklubb med flest mulig spillere, og det dette bringer av hjernetrim, sosial hygge og deling av en interesse som forener alle aldersgrupper. Derfor har styret og andre ressurspersoner jobbet hardt og målrettet med å få økt oppmøte på klubbkvelder. Det gjør vi ved å få tilbake hjemmesittere, og rekruttere og lære opp nye. Det viktigste vi kan gjøre er nettopp å få inn nytt blod i tankeidretten, og opprettholde et alternativ til nettbridge som nok er kommet for å bli.

Fra tidlig i 2023 ble vår klubb aktivt med i satsing på skolebridgen, og dette er vi stolt over at vi har fått litt til. Ekstra takk til Lars Helgesen og støttens fra Ivar Rotefoss i oppfølging av de håpefulle. Mange flere også, ikke minst vår klubbleder. Samtidig med dette har vi hanket inn nye rekrutter til bridgekurs, noe vi også er stolte over å ha klart bedre enn på lenge. Tom Gjøs og Jan Talberg må trekkes fram som lokomotivet i å dra dette. Flere fortsetter å spille i klubben etter kursslutt. Vi vet vi trenger det får å kunne fortsette å legge egg om både 10 og 20 år. Vi har vært aktive i å vitalisere kretsen, flere av «våre» er kommet med i styre og stell og det er mye positivt å se kommer ut av det. Vi må takke Nesodden bridgeklubb for gode bidrag og erfaringer. Samarbeid mellom klubber er nødvendig for å løfte bridgen, nye tanker ble også diskutert under «Bridge for alle» på Tenerife dette året.

Vi kan bare si takk til alle dere som bidrar til å holde sporten aktiv, og så skal det sies at evigunge Jan P. er en bauta som turneringsleder og primus driver av mang en klubb.

Vi prøvde å få i gang en bridgereise med båt til Køben, det strandet igjen. Vi får se om det er liv laga å prøve igjen en gang.

Pr 31.12.23 hadde klubben 80 registrerte medlemmer fordelt på 55 A-medlemmer, ingen 15I-medlem, 5 junior og 15 B-medlemmer. Det er særlig rekruttering av nye med kursing for godt voksne og skolebridge som gir positiv økning fra siste år.

## Resultat – verdt å nevne:

I 2023 har alle de vante konkurransene som Kretsmesterskap, Seriemesterskap, Bridgefestivalen på Lillehammer, og alle andre møteplasser for konkurransebridge blitt avholdt. Bridge for alle på Tenerife er blitt et svært stort og viktig bridgearrangement for forbundet og alle oss som vil kombinere sol og hoderegning. Ingen spesielle resultat fra Tenerife å nevne.

4. mai startet sommerbridgen. Her tronet til slutt Atle Evensen i ensom majestet som kongen av sommerbridgen. Noen erindrer nok det navnet fra tidligere sommerbridge. Gratulerer til han og de som bidro som makker.

3. kvelds i mars -23, der var Didriksen og Lødding suverene.

NM Lag 22/23. Her gikk Sarpsborg til 4. runde. På laget spilte Gjøs – Helgesen og Lødding – Didriksen. Vi kan nevne at Fredrikstad gikk helt til 6. runde og spillerne der har medlemskap i sbk og treningen sin hos oss.

I Seriemesterskapet 2022-23 ble lag Didriksen (Østfold og Follo 5 - Didriksen - Lødding - Simensen - Evensen - Johnsen - Larssen - Gundersen) nr. 1 i 3. div og rykket opp i 2. divisjon.

Lag Gjøs kom på 4 plass.

Kretsmesterskap A-puljen ble vunnet av Torsnes (flere Sarpsborg spillere, ingen nevnt, ingen glemt), med Sarpsborg 1 på tredjeplass (Didriksen - Lødding - Helgesen - Gjøs).

Kretsmesterskap B-puljen kom Sarpsborg 2 (Kjennbakken – Wilhelmsen – Juliussen – Lande – Rostad – Norstad – Rotefoss - Talberg) på 6 plass.

Et par tok turen til Bridgefestivalen Lillehammer, halve «Glommahaiene» med Gjøs-Evensen, som allierte seg med et utenbys par og hadde en veldig hyggelig turnering sies det. Midt i haugen som i denne sammenheng er hederlig selv om de høyst sannsynlig hadde kommet høyere med et Sarpsborg par til.

Den svenske bridgefestivalen er blitt populær for Norske spillere. Et lag fra vår klubb dro seg til 27th Swedish Bridge Festival i Ørebro i månedskifte juli/august, og hadde også lagnavnet Glommahaiene. Her med Gjøs – Johansen og Evensen - Grimstad. Det ble kvalifisering, men feiringen av kvalifiseringen slet noe på spillingen dagen etter. Det positive var at det gikk bedre enn i 2022, og det planlegges ny innsats i 2024 sies det. Da vil det ikke feires på forehånd er planen.

Klubbmesterskapet 2023 ble vunnet av Arild Simensen og Atle Evensen. De reise seg etter å ha tapt nær målstreken i 2022, og tok i farta med seg tilsvarende tittel i Fredrikstad.

Klubbmestere for kløvernål ble Arild Olsen og Håkon Ingul.

Gratulerer.

Rekruttering er som behørig omtalt vår største utfordring, og på bridgens dag i september hadde atter en gang et mannsterkt korps stilt opp på Amfi Borg for rekruttering. Flere viste interesse og blokken var fylt med potensielt mange som kunne følges opp med kurs. Så ble også gjort. Stor honnør til disse og andre av våre ressurspersonene som stiller opp for vår tankeidrett og framtiden til klubben.

11.04.24/RJ, skriver